**P360/1**

**Luganda**

**Paper 1**

**August, 2019**

**2½ hours**

***🕮***

***🖎***

**Community**

UNNASE MOCK EXAMINATIONS

***Uganda Advanced Certificate of Education***

**LUGANDA**

**OLUPAPULA OLUSOOKA**

**AMATEEKA N’ENKOZESA Y’OLULIMI, OBUWANGWA N’ABAWANDIISI.**

**ESSAAWA BBIRI N’EKITUNDU.**

**Ebigobererwa**:

* *Olupapula luno lugabanyiziddwamu ebitundu bisatu, A, B ne C.*
* *Ebibuuzo byonna mu kitundu A bya buwaze.*
* *Mu kitundu B, kola nnamba 2, 3 ne 4. Oweereddwa ebyokulondako by’oyagala okuddamu.*
* *Mu kitundu C, ggyamu ekibuuzo kimu ng’okironda ku bikuweereddwa.*

**EKITUNDU A**

*Ddamu ebibuuzo byonna mu kitundu kino.*

1. a) Owereeddwa ennukuta zino wammanga; (l, r), nga weeyambisa ebyokulabirako.

i) Nyonnyola ebintu bibiri(2) bye zifaanaganya. *(obubonero 2)*

ii) Nyonnyola ebintu bibiri (2) bye zaawukanya. *(obubonero 2)*

b) Ddamu owandiike sentensi ezikuwereeddwa olongoose ensobi ezikoleddwamu:

i) Mu masaŋŋanzira basuddemu omulambo gw’omubbi.

ii) Maama wange anjagala nnyo.

iii) Ekiswa kibuuse ne kikulukuta bukulukusi.

iv) Ekijuujulu kyange leero, mpulidde kitandiikiriza okukookolima.

c) Ng’okozesa ebyokulabirako nnyonnyola obubonero bw’ebiseera bino wammanga;

i) Ekiyise

ii) Ekyayita *(obubonero 4)*

d) Mu kaboozi kano wammanga ggyamu ebikolwa ebiyambi/ebiteemala, ebyemala ebiteetaaga kikolebwako n’ebyemala ebyetaaga ekikolebwako obirage bulungi mu lukangaga.

Musoke yasooka mu katale n’agulayo ettooke. Omukyala yafumba bulungi ku olwo. Yamala kubabula luwombo n’asibamu ennyama enkalirire. Abagenyi abajja awaka baawomerwa ekijjulo kubanga Musoke yattirako enkoko ensava. Twakanda kulinda baagenda ewa Musoke nga tebadda. *(obubonero 7)*

|  |  |  |
| --- | --- | --- |
| **Ebiteemala/Ebiyambi** | **Ebyemala ebiteetaaga kikolebwa** | **Ebyemala ebyetaaga ekikolebwako** |
|  |  |  |
|  |  |  |
|  |  |  |
|  |  |  |
|  |  |  |

e) Ddamu owandiike sentensi zino wammanga ng’ozifudde ezigaana.

i) Ndya nkoko n’amatooke.

ii) Bajja kwebaka akawungeezi.

iii) Onoolya kindaazi?

f) Nakasigirwa ezikuweereddwa wammanga zisse mu bungi buli emu ogikozese mu sentensi.

i) lwe

ii) ke

iii) kye *(obubonero 3)*

g) “Yasomaasoma mangu ng’obudde bw’ekibuuzo mpaawo”.

Laga amakulu ga mirundi ebiri(2) g’ofuna mu kikolwa ekikozeseddwa mu sentensi eyo. *(obubonero 2)*

**EKITUNDU B**

*Kola nnamba 2, 3 ne 4 ng’ogoberera ebikoweereddwa.*

**Kola 2(a) oba 2(b).**

2. a) Nyonnyola ku nkyukakyuka ezizze mu ebyo ebyakolebwanga mu mutendera gw’okwogereza mu mpisa y’okuwasa n’okufumbirwa ey’edda. *(obubonero 20)*

**Oba**

2. b) Nyonnyola engeri ez’enjawulo ezeeyambisibwamu obutiko obubaala okutangira ebibamba mu Buganda. *(obubonero 20)*

3. a) Ku bisoko ebikuwereddwa londako bitaano (5) onnyonnyole amakulu gaabyo agoomunda.

i) Okuba n’omulo.

ii) Okubwefuka n’omuntu.

iii) Okusiirama ng’okola ekintu

iv) Okuwona Mayanja ow’olusenke.

v) Okulya ebikalubitaaka

vi) Ekintu okusa nga kinegula. *(obubonero 10)*

3. b) Ku bisoko ebikuweereddwa londako bisatu(3) obikozese mu sentensi eziggyayo amakulu gaabyo.

i) Okusimbira ekintu akaggo.

ii) Omuntu okubumbujja ng’ayogera

iii) Okuba nanjwenge

iv) Okulokompokana n’ebigambo. *(obubonero 10)*

4. a) Maliriza engero ssatu(3) ku zikuweereddwa nga bwe zoogerebwa.

i) Abalirira ekigula enkumbi………………………………………

ii) …………………………………………teyeeganya mayumba.

iii) Gw’osenvula mu buto……………………………………………

iv) Tebakikola nze ne ntuula…………………………………… *(obubonero 6)*

4. b) Ku ngero ezikuweereddwa londako nnya (4) onnyonnyole kye ziyigiriza.

i) Eyeemanyi amalwalira tatega ŋŋaali.

ii) Ogubula ayeeguya tegukala.

iii) Baagala ayaze.

iv) Abaagalana tebafunda.

v) Omwana omubi avumaganya nnyina. *(obubonero 8*)

**EKITUNDU C**

*Kola ekibuuzo* ***kimu*** *(1) kyokka ng’okiggya mu nnamba 5, 6 oba 7.*

**Kola 5(a) oba 5(b).**

5. a) Nyonnyola engeri Busuulwa gy’ayinza okweyambisibwa ng’ekyokulabirako eri abaagazi b’enkulaakulana mu ggwanga.

*(obubonero 20)*

**Oba**

5. b) Nyonnyola ku bintu ebyenkizo Omuganda owoomulembe Omutebi by’atalina kubuusa maaso ng’asoma Mujaguzo. *(obubonero 20)*

**Kola 6(a) oba 6(b).**

6. a) Bwe wekkenneenya akamu ku butabo bwa Kaswa by’atunyumiza ku nswa weesanga nga birina obukwatane. Nyonnyola ng’okakasa endowooza eno. *(obubonero 20)*

**Oba**

6. b) Ekimu ku bireetera abantu obuteerabira Kaswa bwe buweereza bwe obwakuuma ekitiibwa kya Buganda. Nyonnyola ng’olaga obutuufu bw’endowooza eno. *(obubonero 20)*

**Kola 7(a) oba 7(b)**

7. a) Weesigame ku **Eddaame lya Nsimbi** onnyonnyole ebintu ebiri mu katabo kano Matovu by’afaanana okwagaliza eggwanga lye.

**Oba**

7. b) Abantu bangi boogera ku Matovu ng’omusomesa ataggweekerera. Nyonnyola obutuufu bw’endowooza eno. *(obubonero 20)*

**\*\*\*\* BIKOMYE WANO \*\*\*\***