**335/1**

**LUGANDA**

**PAPER 1**

**2 HOURS**

****

**ACEITEKA JOINT MOCK EXAMINATIONS 2023**

**UGANDA CERTIFICATE OF EDUCATION**

**LUGANDA**

**PAPER 1**

**(Okuwandiika, okufunza, okukyusa,ggulama n’ebisoko)**

**olupapula olusooka**

**ESSAAWA BBIRI (2)**

**EBIGOBERERWA**

* Olupapula luno lulimu ebitundu bibiri A ne B
* Mu kitundu “A” mulimu nnamba 1 (a) ne (b), Londako (a) oba (b)
* Mu kitundu B, mulimu nnamba 2 ne 3 . Nnamba 2 londako (a) oba (b)
* Nnamba 3 yonna ya buwaze

**EKITUNDU A**

**Kola 1 (a) oba 1 (b)**

**1a) Ku mitwe gino wammanga londako gumu oguwandiikeko emboozi y’abigambo 400** (obubonero 50)

i) Emmwanyi gye weesiga …………………………………………………………………

ii) Omuganda n’okukomaga

iii) Alindaba nzizzeeyo okutoloka ku ssomero ………………………………………………

iv) Abavubuka abatayagala kukola be bongedde ennyo obumenyi bwa’amateeka. Kubaganya ebirowoozo

**b) Ku mitwe gino londako ebiri buli gumu oguwandiikeko emboozi nga bw’olagiddwa . (buli** mutwe gwa bubonero 25)

i) Oli mukungu mu minisitule y’obulimi n’obwegassi yogerako eri abalimi ku ngeri y’okukendeezaamu enjala mu bitundu byabwe ( kozesa ebigambo nga 200)

ii) Wandiika eggulire mu lupapula lwamawulire ku mubbi eyayokeddwa n’asaanawo.

( Kozesa ebigambo nga 200)

iii) Wandiikira minisita ow’ensonga ez’omunda ng’omutegeeza ku bizibu ebiri mu kufuna endaga muntu era ng’omusaba ayongezeeyo obudde bw’okuggyako essimu ezitali mpandiise. ( Kozesa ebigambo 150)

iv) Wandiikira mukwano gwo eyalondeddwa mu abo abagenda “okuvuma” omugole ng’omutegeeza ku nsonga enkulu z’alina okussaako essira. ( Kozesa ebigambo 150)

**EKITUNDU B**

**Kola ekibuuzo 2(a) oba 2(b)**

**(Buli kibuuzo kya bubonero 20)**

2a) Funza ekitundu kino mu bigambo nga 100 ( obubonero 20)

**AMALWALIRO GA GAVUMENTI GAZUULIDDWA TEGALINA BUKIIKO BUFUZI**

Embeera y’amalwaliro amanene mu ggwanga yeeraliikirizza ab’akakiiko ka palamenti akakola ku by’obulamu, oluvannyuma lw’ababaka bano okuwuubayo olubu lw’ebigere ne basanga nga gatubidde mu nkuyanja y’ebizibu

Mu ddwaliro ly’eNaggulu, ebizimbe ebyazimbibwa emyaka n’ebisiibo emabega bifunye enjatika, ekireetedde embeera y’eddwaliro lino okubeera nga tekyawoomya Nakabululu. Abaddukanya eddwaliro baategeezezza nti ab’ekitongole ky’ebyobulamu baabategeeza nti embeera eyo tetiisa nnyo.

Eddwaliro teririna kinnya kya kasasiro era tebalina lukiiko lufuzi wadde nga lwe lulina okukwazza emirimo n’okukola ku bizibu byonna. Omu ku babaka abaasitukiddemu ng’eyatega ogwekyayi, Gafa mbwatekamwa yalaajanidde Gavumenti ekwateko mu ka waliggo edduukirire embeera eno anti nnyni mufu y’akwata awawunya.

Abasawo mu ddwaliro lino tebalina we bagalangatanyiza biwanga mu ngalo ate nga basula mu mbeera “y’abagalana tebafunda” kino kireeseewo obunkenke mu basawo bano era nga kati ge bakaaba ge bakomba

Ekiri e Masaka n’eMulago kisa kinegula. Eddwaliro eritwala Disitulikiti eziwerako likulungudde ebbanga nga Agafa e Mulago yaalyo tekubikako kya mulubaale, yabwama dda!. Dokita Florence era nga ye kabwejungira w’eddwaliro lino yategeezezza nti tebalina ddagala limala. Akalembereza kokka akaliwo mu ddwaliro lino kwe kuba nga waliwo galikwoleka anaatera okuggwa nga kuliko ebisulo by’abasawo, waadi y’abakazi okuzaalirako n’okujanjabirako abaana.

E Mubende , eddwaliro lyasangiddwa nga lirina ekyenjawulo nti: wadde ly’eddene, ku ly’emityana , kyokka balagira abalwadde ababa babalemeredde okugenda e Mityana eriri ku ddaala erya wansi

Omusawo Peter Mukobi, ng’ono y’alikulira yategeezezza nti kino kiva mu kubeera nti ekika ekimu ekyeddagala kibaggwaako ate nga e Mityana bakyakirina. Ababaka baategeezezza nti abalwadde e Mubende baabaloopera nti okufuna emirambo mu ggwanika bamala kusasulayo ssente era mwami Mukobi n’asuubiza okulondoola ensonga eno.

Yoweri ssebikaali yawuniikirizza abakulira amalwaliro okugenda mu lukiiko olweggwanga olukulu ne babategeeza nti bafuna eddagala eriwera okuva mu kitongole. ky’eddagala kyokka bwe baabakyalira baabategeeza nti eddagala lye babawa terimala!

Mwami mikayiri Bukenya ssentebe w’akakiiko k’ebyobulamu yagambye nti amalwaliro mangi ge balambudde nga tegalina bukiiko bufuzi. Yagambye nti kikaluubiriza emirimu egimu kuba be balina okukola ku nsonga ng’okukwasisa empisa mu ddwaliro.

Jane Ruth Acheng, minisita w’ebyobulamu yagambye nti amalwaliro gonna bateekateeka okulaba nga gazzibwa ku mutindo.Kyokka yategeezezza nti obuzibu buli ku malwaliro asatu okuli; kawempe, Naggulu ne Kiruddu. Yagambye nti mu mateeka amalwaliro g’ebitundu eby’enjawulo mu Gavumenti galina kuddukanyizibwa minisitule butereevu, kyokka mu kiseera kino ne KCCA egaagala olw’okuba gaazimbibwa ku ttaka lyayo.

**Oba**

2b) Kyusa ekitundu kino mu luganda ( obubonero 20)

**UGANDA TOURISM BOARD TO MAKE UGANDA MARTYRS MOVIES**

In an attempt to boost pilgrimage numbers to Namugongo Martyrs’ shrine, the Uganda Tourism Board (UTB) intends to make movies reflecting the martyrdom journey of the martyrs.

The UTB deputy executive director, John ssempeebwa, said the board plans to make movies for individual martyrs and distribute them overseas to attract more religious tourists to Uganda.

The plan, according to UTB, is to start making individual movies for the 22 catholic martyrs whose martyrdom journey is already documented. The board will distribute the films in countries with high catholic population across the world

According to the recent Vatican figures, there are 1.2 billion Catholics in the world with about 40% of them living in Latin America. in Africa, the number of Catholics increased from 45 million in 1970 to 176 million in 2012, with DR Congo having the biggest population of over 36 million

There are many Catholics who may not have enough knowledge about the Uganda martyrs. “We want to make the movies and distribute them in countries with high catholic population such as Argentina, Brazil, Mexico, US and Nigeria” Ssempeebwa said

He made the remarks while addressing a joint press conference with religious leaders from the catholic, Anglican and Muslim faith as well as state minister for tourism, on June 3 martyrs Day fete preparations at Uganda media centre in Kampala recently.

Ssempeebwa said a movie script for the martyrdom journey of Mathias Mulumba, one of the 22 Catholic martyrs, is almost ready. He added that UTB is now mobilizing resources and seeking actors to illustrate his character and murder in the film.( Extracted from The New Vision Sunday may 21 2017 with minor modifications)

3a) Jjuza ebisoko ebituufu mu mabanga agalekeddwa mu ssentensi Zino wammanga.

i) Nalumansi yandekawo dda n’agenda n’…………………………………entumbwe.

ii) Ebigambo Ssemwanga bye yayogera nti kikaawa ya bba obumyu tebyalio……………………………….. na magulu.

iii) Kivumbi tanywa mwenge …………………….. bbiri anti buli lunaku abeera atamidde

iv) Tonsibaako matu ga ……………………. kundiisa ngo, nze Musoke simumanyi.

v) Oluvannyuma lwa Namubiru okumumma ssente, yasalawo ……………………… kasooli okugenda e kireka anti nga talina za kulinnya mmotoka

vi) Olugendo gyeyalaga lwali ………………mbwa kubanga yalwayo nnyo.

vii) Lwe twalamaga e Namugongo twakoowa nnyo era we twatuukira nga n’e …………………….. tekyasaka.

viii) Ensimbi ze babba zaali kagumba …………………………….kubanga abasinga bafudde

ix) Ebigambo Ssenga bye yaηηamba mbikuumye ………………………era kinnyambye nnyo okukuuma obufumbo bwange.

x) Taata yasanyuka nnyo nga mpise ebibuuzo by’olusoma oluwedde kye yava ……………………………………. enkata ya kugenda mu katale ngule buli kyenjagala

3b) Ebikolwa bino wammanga ddamu obiwandiike ng’obifudde amannya

* Okutta
* Okulima
* Okubajja
* Okulya
* Okujja

ii) Jjuza omweso guno mu butuufu mu mabanga agasigaddewo

|  |  |  |  |
| --- | --- | --- | --- |
| EKIKOLWA | AKEEKOLAKO | OKUGAANA | EKISEERA EKYAYISE |
| Kaaba | …………………. | Takaaba | ………………… |
| Zannya | …………………. | Tazannya | Azannye |
| …………………… | Beetema | ………………….. | Beetemye |

**BIKOMYE WANO**