**335/1**

**LUGANDA**

**Paper 1**

**2 Hours**

**MPISSHA JOINT MOCK EXAMINATION**

**Uganda Certificate of Education**

**LUGANDA**

**(Okuwandiika Emboozi, Okukyusa, Okufunza, Ggulama n’Ebisoko)**

**Olupapula olusooka**

**ESSAAWA BBIRI (2)**

**EBIGOBERERWA**

*Olupapula lulimu ebitundu bibiri****: A*** *ne* ***B****.*

*Mu kitundu* ***A*** *mulimu* ***1(a)*** *ne* ***1(b).***

*Mu kitundu* ***A****, Londako* ***(a)*** *oba* ***(b).***

*Mu kitundu* ***B*** *nnamba* ***2*** *londako* ***(a)*** *oba* ***(b)***

*Nnamba* ***3*** *yonna ya buwaze.*

**EKITUNDU A**

Kola nnamba 1(a) oba 1(b) mu kitundu kino.

1. (a) Ku mitwe egikuweereddwa, londako gumu oguwandiikeko emboozi ya bigambo 400. (Buli mutwe gwa bubonero 50)

(i) Omutamiivu tabaaga mbwa!

(ii) Ennaku gye nnalabira mu kupangisa enju esulwamu!

(iii) Engeri y’okukendeeza ku bumenyi bw’amateeka mu Yuganda.

(iv) Obuvunaanyizibwa bw’omwana mu maka ga bakadde be.

**Oba**

(b) Ku mitwe gino londako ebiri (2) buli gumu oguwandiikeko emboozi nga bw’olagiddwa. (Buli mutwe gwa bubonero 25)

(i) Weefuule akulira abayizi olambike bayizi banno abaggya mu ssomero engeri gy’ebatekeddwa okweyisaamu okutuuka ku buwanguzi

(Kozesa ebigambo 200)

(ii) Wandiika omuko mu mawulire ng’olaga ebizibu ebyolekedde eggwanga lyaffe nga biva ku kuwa baana ddembe liyitiridde. (Kozesa ebigambo 200)

(iii) Wandiikira omukulu akulira ekitongole ekivunaanyizibwa ku kukuuma obutonde bw’ensi mu ggwanga ng’omutegeeza amagezi ge musaze okulaba nti obutonde bw’ensi mu kutundu kyammwe bukuumibwa. (Kozesa ebigambo 200)

(iv) Wandiika endagaano y’okutunda ekibanja kyo ekisangibwa ku mutala Kyampisi. (Kozesa ebigambo 150)

**EKITUNDU B**

Kola 2 (a) **oba** 2(b)

2. (a) ***Funza ekitundu kino mu bigambo nga 100.*** **(obubonero 20)**

Nazikuno ng’omuwala tasikira musajja nga n’omusajja tasikira mukazi. Kyabanga kivve omuwala okusikira kitaawe oba jjajjaawe kaabe mwannyina bwe bazaalibwa. Ennaku zino abamu bagamba nti n’abawala basikire bakitaabwe. Abamu nno tebakomye ku kukyogera bwogezi naye bakitadde mu nkola. Jjuuzi wano twalabye omwana omuwala nga bamusikiza kitaawe eyali omusumba mu kkanisa!

Entabwe evudde ku mululu abaana abalenzi gwe bakoze bwe batunze ebyobusika baana bannaabwe ne basigala nga tebalina kye bafunye era nga beemagaza abamu ne batuuka n’okusigala ettayo. Ensonga endala evudde ku kukopperera eby’Abazungu, abazadde abatalina baana balenzi ne basalawo okusikisa bawala baabwe olw’okutya nti omusika atali mwana waabwe ye nnyini ayinza okulya eby’obusika by’abaana baabwe.

Wabula buli muzadde yenna atalina baana balenzi ng’atya nti ebintu bye bijja kutwalibwa abatali baana be, asobola okubigaba nga mulamu okwo okutya ne kuvaawo. Abalina endowooza y’okusikiza abawala beerabira nti omwana omuwala tayaza kika kye kuba tazaalira bba era nga n’ebintu ebitiibwa okutwalibwa abalenzi be batazaala ate biyinza okubulira ewa bba w’omuwala ne bitasobola na kuyamba abo be yalowooza nti omuwala y’alibayamba.

Eky’ennaku, abantu ensangi zino bettanidde nnyo enkola ey’ekizaalaggumba okukakkana ng’abaana abatono be bazadde temuli mulenzi, ekitegeeza nti baba tebazadde musika. Omusajja bw’alaba kimuyitiriddeko olwo n’atandika omuyiggo gw’okunoonya o musika, oluusi nno bambi eyo gy’awakulira endwadde lumalabantu, okukkakkana nga bonna bafu nga n’ebintu bye balwanirira bisigadde kutwalibwa bamulyannimire.

Nze nteesa nti tuyige okusiima ekyo Omukama ky’aba atuwadde ate era tuleme kuzaaya buwangwa. Omukama bw’aba takuwadde baana balenzi, kkiriza mugandawo oba omwana wa mugandawo akusikire ng’asikira omusaayi gwo.

Ndaba nga mpaawo magombe gazza, ndaba nga n’abalenzi be muwaana abamu baba bisajjasajja, abatalina buvunaanyizibwa era abatagasa!

Okukkakkana ng’era owa mugandawo ategeera era alimu ku magezi y’akusikidde. Weetegereze omusikawo!

**Oba**

(b) Kyusa ekitundu kino okizze mu Luganda. (obubonero 20)

**IT’S HONOURABLE TO RETIRE HONOURABLY**

February 3, 2023 will be memorable day in the Watoto Church family for Generations to come. This is because the Founding Pastor, Gary and Marilyn Skinner, hangs up their Pastoral boots and handed over leadership to Julius and Vernita, after shepherding his flock for 40 years.

As assign of humility, the skinners knelt down before a fully packed Church and washed the feet of their successors. Also as a gesture of transfer of pastrol leadership, Pastor Gary removed his coat and draped it over Vernita amid a deep warm embrace.

What the Skinners did on that relatively cool evening, rarely happens in Uganda. In Uganda it’s unusual to find a founder/s of a Successful entity including Churches like Watoto that boasts of over 27,000 followers, handing it over entirely to others to run with the vision. Worse still relinquishing the said leadership to people whom they are not related to by blood at all. For watoto case the Skinner are Canadians while their Successors are Ugandans.

We applaud the Skinner for not holding onto power. The Skinner have also shown that there is life after retirement.

*(Extracted from Daily Monitor Friday, February 10 2023 Editorial page with minor modifications)*

Kola ebibuuzo 3(a) ne 3(b)

3. (a) Jjuza ebisoko ebituufu mu mabanga agalekeddwawo. **(obubonero 20)**

1. Mukakitange yakambuwala era buli mwana abeerako naye avaawo ………….lulusu.
2. Mukasa bweyajja ku Kibuga nga mucaafu, mikwano gye baamusenza luti nga ………
3. Mwami Tayise ennaku zino amatooke ageetokoseza anti Mukyala we yagenda dda n’abayidde e ………… era kati muwuulu.
4. Otulo tundi bubi era kati ntema………………………njagala kuwummulako.
5. Omukyala bwe baamulumiriza nti ye yali asenye enva mu lumbe yenna……………………ng’omwenge omusu era ne yeekandagga n’agenda.
6. Mukadde wange, leka kweruma ………………nze kankunyumize nga bwe byabadde.
7. Lujuna teyasiibula yasibamu……………………………………ng’adduka.
8. Omuwala yagenda okutuuka nga ………………………………….agigobya lulimi era olw’obukoowu, teyasobola kulya kyaggulo.
9. Abayizi abaalwawo okutuuka ku ssomero ekyemisana…………………………mu mmindi.
10. Okuva Girigooli lwe yatwalibwa mu …………………………..kogga, teyadda ku kyalo.

(b) (i) Wandiika sentensi ssatu (3) nga buli emu erimu **Nnakongezakikolwa** era ogisazeeko. (obubonero 3)

(ii) Wandiika amannya asatu (3) agagwa mu lubu lwa 10N. (obubonero 3)

(iii) Ebigambo bino wammanga biwandiike mu bumu (singular) (obubonero 4)

* Empya
* Agawala
* Ente
* Emiiko (trowel)

**BIKOMYE WANO**