**335/2**

**LUGANDA**

**PAPER 2**

**JULY 2016**

**2 ½ HOURS**

***Uganda Certificate of Education***

***OKUSOMA BWINO, EBY’OBUWANGWA NE LITULICA***

***OLUPAPULA OLWOKUBIRI***

***SSAAWA BBIRI N’EKITUNDU (2½)***

**Ebigobererwa**:

* *Olupapula luno lulimu ebitundu bisatu: A, B ne C.*
* *Ddamu ebibuuzo bitaano (5) awamu.*
* *Ddamu ebibuuzo byonna mu kitundu A ne B.*
* *Mu kitundu C, ddamu ebibuuzo bisatu (3) byokka.*

**EKITUNDU A**

1. Soma ekitundu kino n’oluvannyuma oddemu ebibuuzo kunkomerero yaakyo.

*Bya Kirembeka Bbaale*.

Abawanuuzi bagamba nti yali Kabaka Kintu eyali alambula Obuganda n’atuuka mu Mawokota ne yeebuuza kye yali asobola okuggya mu miti emirungi. Emiti egyo kati gye tuyita emituba gyalabikanga bulungi nnyo era baagiyitanga bikiwaatula oba nga kyagikiwaatula mu ngeri gye gyasuulangamu ebikoola mu budde obw’ekyeya ate ne gitojjera mu nkuba, kye tuyita okuwaatula n’okuggumiza.

Saabasajja bwe yalaba kiwaatula ono ng’atojjedde ne yeebuuza ekintu no ekiyinza okuva mu muti guno. Baatandika okutema emiti egyo okukola /okugugunamu enku n’enduli z’okusimba mu bisaakaate ne gibeera emigaso egyasooka okuva mu miti gino. Olwali olwo, Wamala mutabani wa Ssenkungu eyeddira eηηonge yali ayasa oluku mu muti guno ne guvaako ekikuta ne kigwa wali ate gwo ne gusigala nga mugumu. Mu kukoonakoona ekikuta kino n’amayinja kyavaamu amazzi ne kigenda nga kikala ate ne kikyuka mu ndabika. Bwe yategeeza kitaawe Ssenkungu naye n’asanyuka n’atandika okuyiiya ekisingako awo.

Yatuma mutabani we effumu n’omwambe ne bagenda mu lusuku ne batandika okuyimbula oba okususumbula omutuba omunene ne baleeta ekikuta ekyo ne bakikuba okutuuka lwe baafuna “ekikuta ekigazi nga kiwanvu” nga kikyuse mu ndabika. Olw’okubanga mu Buganda buli ekikolebwa tukikola lwa Beene, Ssenkungu ne mutabani we badduka za mbwa, baabo mu Lubiri ne banjulira Nnyinimu ekipya kyebaali baggye mu muti gukiwaatula. Beene yasanyuka. Olwali olwo omu ku bazaana b’omulubiri n’asitula ekipya kino n’akissa mu mulyango gw’olubiri kikole ng’olutimbe. Era Maasomoogi bweyatuuka kwekugamba nti kino kibugirizaawo bulungi. Mu kigambo “okubugirizaawo” mwe mwava ekigambo Olubugo olubugiriza.

Abawanuuza bagamba nti Nnyinimu yatumya mangu musajja we Wamala era ne Wamala yasitukiramu ng’eyatega ogw’ekyayi yogaayoga mu Lubiri era olwessa mu maaso ga Beene, omukulu n’amuwa obuvunaanyizibwa bw’okukola ebibugiriza ebiwerako, olwo no ab’eηηonge ne bafuuka abakomazi ba Kabaka na guno gujwa. Okuwanuuza okulala kugamba nti mutabi wa Ssenkungu ono (Wamala) yali ayitibwa Ssonko era nti Abaganda bwe baatandiika okwesiba embugo Ssaabasajja n’amuyita n’amugamba nti “weebale Wamala ensonyi ku bantu baffe”. Bwelityo erinnya kwekumukalako.

Olubugo bwe lwasaasaana mu Buganda ne lufuna amannya ag’enjawulo. Mu buddu eyo luyitibwa kikunta anti engeri gye lwakuntanga n’embuyaga naddala nga lwanikiddwa ebweru.

Okukomaga gwafuuka omulimu ogweyagaza era ogusanyusa, n’abo abaagukolanga ne baguteekamu ebirungo obuyimba n’ebirala nga baagala baleme kukoowa nnyo. Okukomaga kukolebwa mu mitendera gino wammanga;

Okulima emituba: Omuntu yenna ayagala okukomaga ateekwa okubeera n’emituba, afuna ettabi ly’omutuba, n’alisimba mu kinnya ekiweza ffuuti ttaano obuwanvu, era lino lye tuyita ensimba.

Bweziroka, zimera obutabitabi era nnyini zo atandika okuzisala nga yeeyambisa akambe ne zigenda nga ziwanvuwa era bw’eweza amatabi n’enduli waggulu ng’egezzeemu, batandika okugireeta nga kuno kwekugezaako okulaba oba olubugo lukuze. Wano beeyambisa akambe akasala ennyo ne basala ku kikolo.

***(Kisimbuddwa mu ENTANDA YA BUGANDA olup 4)***

**Ebibuuzo:**

a) Ani yavumbula olubugo? (obubonero 2)

b) Emituba gyeyambisibwanga gitya nga teginnavumbulwamu lubugo?

(obubonero 4)

c) Obuvunaanyizibwa bwa Ssabasajja bwe buliwa okusinziira ku kitundu kino? (obubonero 4)

d) Mbeera ki eziragiddwa mu kiwandiiko kino okukakasa nti ebintu bye bakola, babikola kusanyusa Beene? (obubonero 6)

e) Menya amannya ag’enjawulo agaweebwa omuti ogusuula ebikoola mu musana ate ne guteekako ebikoola mu nkuba. (obubonero 3)

f) Mannya ki agaweebwa olubugo? (obubonero 4)

**Mu bibuuzo (g-j), londako ekisingako obutuufu.**

g) Emituba gyayitibwanga gitya edda?

i. Kiwaatula ii). Nsimba

iii. Kigumiza iv. Mukomago

h) Olubugo lwavumbulwa ku mulembe gwa Kabaka ki?

i. Ssenkungu ii). Ssonko

iii. Kintu iv. Beene

i. Kintu ki ekyenkukunala ekyayoleka nti omutuba gusobola okuvaamu olubugo?

i. Okuvaamu amazzi ii. Ekikuta ekigimu

iii. Okuba n’amatabi iv. Okuba n’enku

j) Baakozesanga nga ki mu kukola olubugo edda?

i. Omuti, amazzi. Ekifumu ii. Akambe, ekikunta, amazzi

iii. Effumu, amazzi, ebitooke iv. Omutuba, omwambe, amayinja

**EKITUNDU B**

**Ddamu nnamba 2.(a) ne 2.(b)**

2. (a) Maliriza engero zino nga bwezoogerebwa:

i) Akabimbi akatono.....................................................................................

ii) Atannayita,..............................................................................................

iii) Abalungi ndagala nnamu,.......................................................................

iv) Empiiga n’empiiga,..................................................................................

v) Batuuka,..................................................................................................

vi) Kamukamu,.............................................................................................

vii) .........................................., ligambwako nnyiniryo, lumonde bw’alemwa omuggo nkumbi y’emusima.

ix) ................................................., kajja kajjudde kaddayo kajjudde.

x) ................................................, akwatira ku mmere ye.

2. b) Nnonyola amakulu g’engero zino ag’omunda. (obubonero 5)

i) Abataka abaagalana be balima akambugu.

ii) Awagenda ekkovu n’essonko.

iii) Ezinaabala teziranda ggobe.

iv) Emyungu emiwagiikirize gyasa entamu.

v) Ebigwawo tebiraga, wandiga atambula n’omwana we.

**EKITUNDU C**

Ddamu ebibuuzo bisatu(3) byokka ng’obiggya mu butabo obw’enjawulo.

Taddamu bibuuzo bisuka mu kimu ku buli katabo.

**C. KALINDA: PAWULO KIRIMUTTU**

Ddamu nnamba 3.(a) oba 3.(b).

3. a) Olugendo lwa Pawulo e Bulaaya lutulaga ki ku bintu bino?

i) Enneyisa y’Abazungu (obubonero 10)

ii) Embeera za Pawulo (obubonero 10)

**OBA**

3.(b) Singa ggwe Pawulo, nyonnyola abantu bo engeri gye basaanye okweyisa ng’osinziira ku by’olabye e Bulaaya. (obubonero 20)

**ROBERT G. MUKASA: TOKIIYA ΗΗONGE NTO.**

Ddamu nnamba 4(a) oba 4(b).

4. a) “Mugandawo ozze naye?”

i) Ani ayogera ebigambo ebyo era abigamba ani? (obubonero 2)

ii) Ayogerwako akolaki awo mu kiseera ekyo? (obubonero 2)

iii) Biki ebyaddirira emboozi eyo okutuusa enkeera? (obubonero 16)

**OBA**

4. (b) Singa osuubira okugenda e Bulaaya omwaka ogujja, omuwandiisi w’olugero luno akukubidde atya ekimyanso mu bizibu ebiri e Bulaaya?

(obubonero 20)

**WHYCLIFFE KIYINGI: GW’OSUSSA EMMWANNYI**

Ddamu nnamba 5.(a) oba 5.(b).

5. Nyonnyola ebintu ebirungi ku bantu bano: (obubonero 20)

i) Ssekalegga

ii) Rita

**OBA**

5. b) Nyonnyola ebintu ebiragiddwa mu muzannyo guno nga bikuba ensonyi. (obubonero 20)

**F. MASAGAZI: BALYA N’ENSEKEEZI**

Ddamu nnamba 6.(a) oba 6.(b).

6. a) Soma ekitontome kino n’oluvannyuma oddemu ebibuuzo ku nkomerero yaakyo.

**ABASAMALIYA ABACAAFU**

Mukeera mu masinzizo,

Musinze eyasinga,

Abasamaliya ababi mmwe!

Abaana abaleera,

Asabiriza omujeezi,

Mubayita kuli temunyega!

Abasiibira enguuli,

Temunyeze kubanenya,

Mubalese kugula!

Abanywi b’enjaaye,

Temuteganye kubakomya,

Bafuuse bamawaya!

Abasazi b’ensawo,

Temuteganye kulabula,

Ziwembe zitulidde!

Abalwadde abasiba,

Tebasuddwa ku mukono,

Balekwa kutondoka!

Emirambo gya luno,

Mugibuuse temugiyita,

Abakubagizi babalwa!

Amabugo b’abafu,

Temutya ‘mugeepena’

N’omufu ammibbwa

Mbu mugenda kusinza!

Abasamaliya abacaafu!

Mukole ebirungi,

Abawe omusinzwa,

Abasamaliya abalungi.

**Ebibuuzo**

i) Ekitontome kino kirina sitanza mmeka? (obubonero 2)

ii) Nyonnyola embeera engeri gye yennyamiza mu kitontome kino.

(obubonero 8)

iii) Nyonnyola engeri obukugu bw’omutontomi gye bweyolesa mu kitontome kino. (obubonero 6)

iv) Nyonnyola amakulu g’ebigambo bino bwe bikozesebwa mu kitontome kino. (obubonero 4)

* Ziwembe
* Kutondoka
* Mugeepena
* Abasamaliya

**OBA**

6.(b) Nyonnyola ebintu eby’enjawulo ebyobuntubulamu abawandiisi bye bakonyeeko mu ‘Balya n’ensekeezi’. (obuboenero 20)

**P. Mukasa : Jjangu Tutontome**

Ddamu nnamba 7.(a) oba 7.(b).

7. a) Soma ekitontome kino n’oluvannyuma oddemu ebibuuzo ku nkomerero yaakyo.

**EKKOMERA**

Ekkomera ekkomera,

Kintu kya ntiisa,

Aba ayagala kukutta!

Kabula muliro kkomera

Okutuntuzibwa, kuli mu kkomera,

Okukola n’obuwaze,

Kuli mu kkomera!

Kkolokooni kkomera,

Okweyagala, ofume,

Oluusi embooko, bakusaazaako,

Omwasirizi tolina!

Mbuzeekogga kkomera,

Okulaba kubamanyi,

Oyimamitala, n’olagiriza,

Ngagy’obeera, nti be bako ab’edda!

Enkomyo kkomera

Okunaaba koomubiri,

Omala ebbanga,

So nga otuuyana!

Akaddukulu kkomera,

Buziba tomanyi!

Bwe bukya tomanya,

Anti enjawulo, ekiro n’emisana,

Tewaba mu kkomera!

Ekiwubaalo, okuwuniikirira,

Byonna mu kkomera,

Tebyewalika,

Biringa bya tteeka!

Okwebaka wansi, ate obula okukaaba,

Okunyigibwa okungi,

Obunnyogovu obuzibu,

Be baanabaliyo!

Buli kwekyusa, nga sserikale waali,

Akabanga Okuyita,

Amannya ne gayitwa,

Okweteewuluza, nga sserikale atunula!

Ebirago wansi, birimu ebiruma,

Ensekere envubuka, era n’enkadde,

Ebiku bijteevunya,

Ate n’ekukunyi, zeenyigira mu mulyo!

Omubiri gusukiira, olusu ne lugoba,

Eby’obuyonjo ebyo, lugero bugero,

Ebigere bikapa, anti okwambala engatto,

Ekyo kya muzizo!

Ka caai okeerabira, kasigala n’okafuma,

Ensi efunda mu buli mbeera,

Omugemerawala, gwe gukuuma omusibe,

Anti buli wodda, nga nagwo koodi!

Ekkomera likomera, buli ekiriwo,

Atutwaza mu kkomera, omusabira ssaala,

Ekkomera y’entaana, eyokunsi,

Bw’olivaamu omulamu, weebaza Mukama!

Ebiku biteevuunya.

**Ebibuuzo:**

i) Bw’osomye ekitontome kino kikutadde mu mbeera ki? (obubonero 2)

ii) Nyonnyola engeri sitanza ezisooka ebiri gye zisengekeddwa.

(obubonero 8)

iii) Ekitontome kino kinyuvuwadde kitya? (obubonero 10)

**OBA**

**JANGU TUTONTOME**

7. (b) Ekitabo kikoona ku bantu ab’enjawulo mu nsi. Bantu ki abo?

(obubonero 20)

***\*\*\*BIKOMYE WANO\*\*\****